Translations:DEV 06FN Selecting and Empowering Leaders/7/ro

'De ce anume îți este teamă? Frica este comună tuturor oamenilor. Este unul dintre efectele pe care păcatul l-a avut asupra relației inițiale pe care omul a avut-o cu Dumnezeu. Noi toți suntem influențați de diverse temeri și suferim lipsa păcii ce rezultă datorită ei. Frica ne poate motiva să facem lucruri rele sau să luăm decizii greșite. Isus arată că inima Sa este blândă și umilă (Matei 11:29). El ne invită în prezența Sa, unde putem cunoaște dragostea Sa pentru noi, care alungă frica (1 Ioan 4:18). În noaptea în care a fost trădat și în ajunul crucificării Sale, Isus le-a spus ucenicilor: „Vă las pacea, vă dau pacea Mea. Nu v-o dau cum o dă lumea. Să nu vi se tulbure inima, nici să nu se înspăimânte” (Ioan 14:27). În lumina faptului de a fi cine este și de a fi făcut ceea ce a făcut pentru noi, trebuie să alegem pacea și curajul în pofida circumstanțelor și „...să nu ni se tulbure inima...” Credința înseamnă să ne punem încrederea în Dumnezeu și să acționăm ascultători în pofida sentimentelor sau temerilor noastre. Fie ca ale Lui cuvinte pentru Israel să fie o mângâiere pentru tine: „Nu te teme, căci Eu sunt cu tine; nu te uita cu îngrijorare, căci Eu sunt Dumnezeul tău; Eu te întăresc, tot Eu îţi vin în ajutor. Eu te sprijin cu dreapta Mea biruitoare” (Isaia 41:10).'